Dizu Plaatjies esiintymässä Kulttuuritehdas Korjaamolla Helsingissä marraskuussa 2018.
**Dizu Plaatjies** (s. 5. helmikuuta 1959 Lusikisiki, Pondomaa, Etelä-Afrikka) on Xhosa-muusikko, joka tunnetaan parhaiten perustamastaan lyömäsoitinyhtyeestä Amampondo, jota hän myös johti monien vuosien ajan. Hän on valmistunut South African College of Musicista, joka on osa Kapkaupungin yliopistoa. Nykyisin hän toimii siellä luennoitsijana.

Plaatjies perusti Amampondon (‘pondolaiset’) 1970-luvun lopulla. Yhtye aloitti soittamalla kaduilla mutta nousi kansainväliseen tietoisuuteen 1980-luvulla. Yhtyeen uran kohokohta oli vuonna 1988, kun se esiintyi Wembleyn stadionilla Nelson Mandelan 70-vuotispäiväkonsertissa juuri ennen Whitney Houstonia. Yhtye oli valmiina maailmankiertuetta varten, jolle se oli jo buukattu, kun Etelä-Afrikan apartheid-hallitus kielsi heiltä esiintymiset neljän vuoden ajaksi. Näiden vaikeiden vuosien aikana Plaatjies ja Amampondo saivat tukea Pohjoismaista.

Jätettyään Amampondon Plaatjies on perustanut uuden yhtyeen nimeltä Ibuyambo. Plaatjies yhtyeineen on esiintynyt useissa Euroopan maissa, ja he myös esiintyvät säännöllisesti kotimaassaan Etelä-Afrikassa. Marraskuussa 2018 he esiintyivät Helsingissä Korjaamolla loppuunmyydyssä konsertissa. Toisen konserttinsa Suomessa he soittivat Hämeenlinnassa. He myös opettivat viikon ajan Sibelius-Akatemiassa ennen vierailun päätöskonserttia Malmi-talossa.

Plaatjiesin molemmat vanhemmat olivat perinteisiä parantajia, ja hänet käynyt läpi xhosa-kansan initiaatiomenot. Hänen kiinnostuksensa perkussiosoittimiin on vienyt hänet moniin Afrikan maihin, ja hänelle on kertynyt melkoinen kokoelma näitä soittimia Saharan eteläpuolisesta Afrikasta.

Plaatjies ja Ibuyambo ovat julkaisseet kolme levyä: *Ibuyambo* (2005), *African Kings* (2008) and *Ubuntu — The Common String* (2015). Kaksi viimeisintä levyä ovat tuoneet hänelle South African Music Award -palkintoja.

Plaatjies meni naimisiin vaimonsa Vuyo Mbewun kanssa 27.9.2008. Heillä on kaksi lasta, Ukwanda ja Azile. Plaatjiesilla on myös kaksi lasta aiemmista liitoista.

Valittu diskografia
-------------------

* *Ibuyambo* (2003)
* *African Kings* (2008)
* *Ubuntu — The Common String* (2015)

Lähteet
-------

1. ↑  Craig Harris: Amampondo — Artist Biograph *Allmusic.com*. Viitattu 10.4.2019. (englanniksi)
2. ↑  Jurie Senekal: *Cape Town Don't Tell: The Mother City's (hush-hush) Must-do List*.
3. 1 2  Mari Koppinen: Jimi Hendrix -temppuja, möhkömarimboja, naudan sarvia ja tanssin iloa – Etelä-Afrikan musiikin legenda toi Korjaamolle tunteikkaan ja riehaannuttavan rytmijuhlan. Dizu Plaatjies esitteli yhtyeineen eteläisen Afrikan runsasta soittimistoa ja oli parhaimmillaan, kun mahdollisimman moni rytmisoittimista oli tositoimissa..  *Helsingin Sanomat*, 8.11.2018, s. B 4.  Sanoma Oyj. Artikkelin verkkoversio. Viitattu 10.4.2019.
4. ↑  Ibuyambon internetsivut (Arkistoitu – Internet Archive)

Aiheesta muualla
----------------

* mountain Records, ks. featured artists
* LMD Productions: Dizu Plaatjies
* Mail & Guardian: Master of the marimba
* Music.org.za: Dizu Plaatjies
* Cape Times
* Mondomix - French
* Pole Sud - French
* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |